
VENDIM
Nr. 964, datë 2.12.2015

PËR KALIMIN E HELIKOPTERËVE E TË PAJISJEVE TË TYRE,  NGA MINISTRIA E PUNËVE TË BRENDSHME DHE MINISTRIA 
E SHËNDETËSISË TE MINISTRIA 
E MBROJTJES

Në mbështetje të nenit 100 të Kushtetutës dhe të ligjit nr. 10296, datë 8.7.2010, “Për menaxhimin financiar dhe kontrollin”, me propozimin e ministrit të Mbrojtjes, ministrit të Punëve të Brendshme dhe ministrit të Shëndetësisë, Këshilli i Ministrave

VENDOSI:

1. Helikopterët dhe pajisjet e tyre, në administrim të Ministrisë së Punëve të Brendshme (Policisë së Shtetit) dhe Ministrisë së Shëndetësisë, të kalojnë, pa shpërblim, në administrim të Ministrisë së Mbrojtjes, sipas anekseve nr. 1 (Ministria e Punëve të Brendshme) dhe nr. 2 (Ministria e Shëndetësisë), që i bashkëlidhen këtij vendimi dhe janë pjesë përbërëse të tij.
2. Helikopterët dhe pajisjet të dorëzohen në gjendjen aktuale që ato ndodhen.
3. Dorëzimi dhe marrja në dorëzim bëhen me komisione përkatësisht të Ministrisë së Punëve të Brendshme (Policisë së Shtetit), Ministrisë së Shëndetësisë dhe Ministrisë së Mbrojtjes, sipas legjislacionit në fuqi.
4. Komandimi i helikopterëve për qëllimet e Ministrisë së Punëve të Brendshme (Policisë së Shtetit) dhe të Ministrisë së Shëndetësisë do të bëhet nga personat e autorizuar, përkatësisht, ministri i Punëve të Brendshme dhe ministri i Shëndetësisë.
5. Në rast të pamundësisë së përdorimit të helikopterëve, që shërbejnë për Ministrinë e Punëve të Brendshme (Policinë e Shtetit) dhe Ministrinë e Shëndetësisë, do të përdoren helikopterët e Ministrisë së Mbrojtjes.
6. Personeli prej 11 vetash, i angazhuar në Komisariatin Special të Helikopterëve, në përbërje të RENEA-s, i zbritet numrit të përgjithshëm të punonjësve të Ministrisë së Punëve të Brendshme dhe i shtohet numrit të përgjithshëm të punonjësve të Ministrisë së Mbrojtjes.  

7. Personeli prej 11 vetash, i angazhuar në Njësinë e Transportit Mjekësor me Helikopterë, të Qendrës Kombëtare të Urgjencës Mjekësore të Ministrisë së Shëndetësisë, i zbritet numrit të përgjithshëm të punonjësve të Ministrisë së Shëndetësisë dhe i shtohet numrit të përgjithshëm të punonjësve të Ministrisë së Mbrojtjes.  

8. Ngarkohen ministri i Mbrojtjes, ministri i Punëve të Brendshme dhe ministri i Shëndetësisë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Edi Rama

ANEKSI NR. 1
HELIKOPTERËT E MINISTRISË SË PUNËVE TË BRENDSHME

	Nr.
	Marka
	Tipi
	Viti i prodhimit
	Shteti prodhues
	Statusi aktual

	1
	Mi
	8
	1992
	Rusi
	Në riparim në Bullgari, deri në fund të këtij muaji

	2
	AS
	350B
	1985
	Francë
	Në gatishmëri – në punë

	3
	AS
	350B
	1985
	Francë
	Jashtë gatishmëri - në pritje për t’u riparuar

	4
	BO
	105E
	1981
	Gjermani
	Jashtë gatishmërie - në ruajtje

	5
	BO
	105E
	1981
	Gjermani
	Jashtë gatishmërie - në ruajtje



ANEKSI NR. 2
HELIKOPTERËT E MINISTRISË SË SHËNDETËSISË

	Tipi  i helikopterëve
	Nr. i regjistrit
	Marka
	Shteti prodhues
	Viti i prodhimit
	Statusi/gatishmëri

	ALO-3/SA 319B
	2139
	ZA-XRJ
	Francë
	1974
	jo në gatishmëri

	ALO-3/SA 319B
	2299
	ZA-XFM
	Francë
	1976
	jo në gatishmëri

	ALO-3/SA 319B
	2378
	ZA-XHZ
	Francë
	1979
	gatishmëri

	ALO-3/SA 319B
	1995
	ZA-XHP
	Francë
	1978
	gatishmëri

	BO-105 E-4
	5058
	ZA-XCL
	Gjermani
	1982
	gatishmëri

	BO-105 E-4
	5011
	ZA-ZLE
	Gjermani
	1980
	gatishmëri

	EC-135/P2+
	1072
	ZA-XHB
	Gjermani/Spanjë
	2013
	gatishmëri

